नई दिल्ली (बिजनेस डेस्क)। एचडीएफसी बैंक के प्रबंध निदेशक आदित्य पुरी को बैरन की ओर से जारी दुनिया के टॉप 30 सीईओ की सूची में जगह दी गई है। अंतरराष्ट्रीय पब्लिकेशन बैरन ने लगातार चौथे साल पुरी को इस सूची में जगह दी है। सूची में अमेजन के जेफ बेजोस, बर्कशायर हैथवे के वारेन बफेट, जेपी मॉर्गन चेस के जेमी डिमोन, अल्फाबेट के लैरी पेज, नेटफ्लिक्स के रीड हेस्टिंग्स, माइक्रोसॉफ्ट के सत्य नडेला और फेसबुक के मार्क जुकरबर्ग को भी शामिल किया गया है।